**INFORMĀCIJA PAR** **UZDOTO JAUTĀJUMU UN SNIEGTO ATBILDI KONKURSAM Nr. LLU/2015/75/AK**

 Latvijas Lauksaimniecības universitātes iepirkumu komisija 08.07.2015. saņēma vēstuli ar jautājumu par LLU konkursa *„Dažādu laboratorijas iekārtu un aprīkojuma piegāde VMF vajadzībām ZM subsīdiju līguma ietvaros”* (id.Nr. LLU/2015/75/AK) nolikuma 6.daļas tehnisko specifikāciju.

***Vēstulē uzdotais jautājums:***

Vai varat lūdzu precizēt LLU/2015/75/AK iepirkuma 6.daļas ‘’Laboratorijas darba galds U veida formā’’ tehniskās specifikācijas 1.6 un 1.16 punktos norādīto informāciju par galda platumu un darba vietu skaitu katrā no galdiem?

Punktā 1.6 norādīts, ka  ‘’Katra studentu darba galda platums ir **divas studentu darba vietas 1400mm platumā**, bez savienojuma šuvēm’’, bet punktā 1.16 norādīts, ka ‘’ U veida galds sastāv no: 5 (pieciem) studentu galdiem, **katrs ar 4 darbavietām**, kur katra darbavieta aprīkota ar rozešu blokiem un propāna gāzes padeves krāniem’’. Tātad abos punktos norādīts atšķirīgs darba vietu skaits (2 un 4) uz katra galda, kurā punktā norādīto informāciju pieņemt par pareizu? Līdzīgi norādīta arī informācija par nepieciešamajām propāna gāzes padeves pieslēgvietām (punktos 1.10 un 1.16), kas punktā 1.10 nosaka:’’ **Uz katrām divām studentu darba vietām izvietots propāna padeves krāns**’’ bet punktā 1.16 nosaka:’’ U veida galds sastāv no: 5 (pieciem) studentu galdiem, katrs ar 4 darbavietām, kur **katra darbavieta aprīkota ar rozešu blokiem un propāna gāzes padeves krāniem**’’. Vai varat lūdzu precizēt cik propāna gāzes pieslēgvietām jābūt uz galda?

***LLU sniegtā atbilde:***

**Katra studenta darba vietas platums 700mm ± 10mm. Vienam galdam jānodrošina iespēja uz tās izvietot 4 studentu darba vietas, kurām katrai ir divas elektrības rozetes un uz divām darba vietām viens gāzes pievads ar dubultu gāzes izvadu katrai darba vietai.**

Komisija veiks grozījumus konkursa Nr. LLU/2015/75/AK 6.daļas tehniskajā specifikācijā:

1. 6.daļas Tehniskā piedāvājuma tabulas 1.6.punkts tiks izteikts šādā redakcijā:

|  |  |
| --- | --- |
| 1.6. | Katram studentu galdam jānodrošina iespēja uz tā izvietot 4 studentu darba vietas, bez savienojuma šuvēm  |

1. 6.daļas Tehniskā piedāvājuma tabulas 1.16.punkts tiks izteikts šādā redakcijā:

|  |  |
| --- | --- |
| 1.16. | U veida galds sastāv no: 5 (pieciem) studentu galdiem, katram 4 darbavietas, kur katrai ir divas elektrības rozetes un uz divām darba vietām viens gāzes pievads ar dubultu gāzes izvadu katrai darba vietai. |

* Visa jaunākā informācija par šo konkursu būs pieejama LLU mājas lapā [www.llu.lv](http://www.llu.lv) sadaļā „Iepirkumi”. Lūdzam, sekot līdzi informācijai LLU mājas lapā [www.llu.lv](http://www.llu.lv).